სამანტა სტოსური

სამანტა ჯეინ სტოსური (ინგლ. Samantha Jane Stosur; დ. 30 მარტი, 1984, ბრიზბენი, ავსტრალია) — ავსტრალიელი პროფესიონალი ჩოგბურთელი, მსოფლიოს ყოფილი მეოთხე ჩოგანი. სტოსურს 1 დიდი სლემის ტურნირი აქვს მოგებული – 2011 წელს აშშ-ის ღია პირველობის ფინალში, მან სერენა უილიამსი ორ სეტში დაამარცხა და 1980 წლის შემდეგ გახდა პირველი ავსტრალიელი ქალი ჩოგბურთელი, ვინც დიდი სლემის ტურნირის მოგება მოახერხა ერთეულთა თანრიგში. აღსანიშნავია ასევე 2010 წლის საფრანგეთის ღია პირველობა, როდესაც სტოსურმა მეოთხე რაუნდში ჟუსტინ ენენი დაამარცხა და მას აღნიშნულ ტურნირზე 24 მატჩიანი მოგებათა სერია შეუწყვიტა. მეოთხედფინალში ავსტრალიელმა სერენა უილიამსს სძლია, თუმცა ფინალში იტალიელ ფრანჩესკა სკიავონესთან ორ სეტში დამარცხდა. ჯამში სტოსურს WTA-ის 9 ტურნირი აქვს ერთეულებში მოგებული. წყვილებში ავსტრალიელს 3 დიდი სლემის ტურნირი აქვს მოგებული – ავსტალიის ღია პირველობა, აშშ-ის ღია პირველობა და საფრანგეთის ღია პირველობა. მან ასევე ორჯერ გაიმარჯვა წლის შემაჯამებელ ტურნირზე. ჯამში მან წყვილებში WTA-ის 25 ტურნირი მოიგო და 61 კვირის განმავლობაში იკავებდა წყვილთა რეიტინგში პირველ ადგილს. სტოსურმა ასევე 3 დიდი სლემის ტურნირი მოიგო შერეულ წყვილებში – 2 უიმბლდონი და 1 ავსტრალიის ღია პირველობა. 2007 წლის ზაფხულში, სამანტას ლაიმის დაავადების დიაგნოზი დაუსვეს, რასაც ტკიპის ნაკბენი იწვევს. მან 2008 წლის მაისამდე რამდენიმე მატჩი ჩაატარა და მრავალი ტურნირი გამოტოვა. სამანტა სტოსური დაიბადა ავსტრალიის ქალაქ ბრიზბენში ტონის და დაიანას ოჯახში. ჰყავს ორი ძმა – დომინიკი და დენიელი. იგი ბაბუის მხრიდან პოლონური წარმოშობისაა. როდესაც სამანტა 6 წლის იყო, სტოსურების სახლი და ბიზნესი წყალდიდობამ გაანადგურა და ოჯახი საცხოვრებლად ადელაიდაში გადავიდა. იქ მან ჩოგბურთის თამაში დაიწყო და 8 წლის ასაკში საშობაო საჩუქრად ჩოგანი მიიღო. 14 წლის ასაკში, სამანტამ დაიწყო სწავლა კუინზლენდის სპორტის აკადემიაში, ხოლო 16 წლის ასაკში 2001 წელს, შეუერთდა ჩოგბურთის პროგრამას ავსტრალიის სპორტის ინსტიტუტში. მთავარი სტატია: სამანტა სტოსურის სტატისტიკა და მიღწევები. ოფიციალური საიტი (ინგლისური) სამანტა სტოსური Facebook-ზე სტოსური WTA-ს ოფიციალურ საიტზე სტოსური ITF-ის ოფიციალურ საიტზე დაარქივებული 2019-07-08 საიტზე Wayback Machine. სტოსური ფედერაციის თასის ოფიციალურ საიტზე დაარქივებული 2020-08-06 საიტზე Wayback Machine. ↑ „Rankings WTA Tennis“. wtatennis.com. ციტირების თარიღი: 22 დეკემბერი, 2018. შეამოწმეთ თარიღის პარამეტრი |accessdate=-ში (დახმარება) ↑ „US Open 2011: Sam Stosur beats Serena Williams in final“. bbc.com. ციტირების თარიღი: 22 დეკემბერი 2018. ↑ „Henin slumps to defeat by Stosur“. bbc.co.uk. ციტირების თარიღი: 22 დეკემბერი 2018. ↑ „French Open 2010: Australia's Samantha Stosur beats Serena Williams in epic“. telegraph.co.uk. ციტირების თარიღი: 22 დეკემბერი 2018. ↑ „Italy's Francesca Schiavone wins French Open title“. bbc.co.uk. ციტირების თარიღი: 22 დეკემბერი 2018. ↑ Sam Stosur tastes Australian Open doubles success again after 14 years https://www.theguardian.com/sport/2019/jan/25/sam-stosur-wins-australian-open-doubles-title ↑ „Bio – Sam's story“. samstosur.com. დაარქივებულია ორიგინალიდან — 2008-09-12. ციტირების თარიღი: 22 დეკემბერი 2018. ↑ „Samantha Stosur Interview - French Open, June 4“. tennis-x.com. ციტირების თარიღი: 22 დეკემბერი 2018. ↑ „Play it again, Sam“. smh.com.au. ციტირების თარიღი: 22 დეკემბერი 2018.